**บันทึกแนวทางการปฏิบัติที่ดี**

**ชื่อผลงาน เทคนิคการเขียนโครงการวิจัยเพื่อให้ได้รับการสนับสนุนจากแหล่งทุนภายนอก**

**1.เจ้าของผลงาน** สถาบันวิจัยเทคโนโลยีเกษตร มหาวิทยาลัยเทคโนโลยีราชมงคลล้านนา

**2.สังกัด** สถาบันวิจัยเทคโนโลยีเกษตร มหาวิทยาลัยเทคโนโลยีราชมงคลล้านนา

**3.ชุมชนนักปฏิบัติ 🞎 ด้านการผลิตบัณฑิต**

 **🗹 ด้านการวิจัย**

 **🞎 ด้านการพัฒนาสมรรถนะการปฏิบัติงาน**

**4.ประเด็นความรู้ (สรุปลักษณะผลงานที่ประสบความสำเร็จ)**

1. เพื่อให้นักวิจัยรุ่นใหม่มีแนวปฏิบัติที่ดีในการเขียนข้อเสนอโครงการวิจัย

**5.ความเป็นมา (ปัญหา วัตถุประสงค์ เป้าหมาย)**

สถาบันวิจัยเทคโนโลยีเกษตร ได้มีการดำเนินงานตามพันธกิจที่ได้รับมอบหมายจากมหาวิทยาลัย คือ
การผลิตบัณฑิต การวิจัย การบริการวิชาการ และการทำนุบำรุงศิลปวัฒนธรรม เพื่อผลิตบัณฑิตนักปฏิบัติที่ตรงตามความต้องการของสถานประกอบการ สามารถรับใช้สังคม ชุมชน ได้อย่างสมบูรณ์

สถาบันวิจัยเทคโนโลยีเกษตร ได้เล็งเห็นความสำคัญของการจัดการความรู้ภายในสถาบัน จึงได้จัดโครงการ การจัดการองค์ความรู้การเขียนข้อเสนอโครงการวิจัยให้ได้รับการสนับสนุนจากแหล่งทุนภายนอก เพื่อเป็นแนวทางในการพัฒนางานด้านการวิจัย การบริการวิชาการ การเรียนการสอน ให้เกิดประสิทธิภาพและประสิทธิผล บรรลุเป้าหมายที่มหาวิทยาลัยกำหนด โดยมีวัตถุประสงค์ดังนี้

1. เพื่อเป็นเวทีแลกเปลี่ยนเกี่ยวกับวิธีการเขียนข้อเสนอโครงการอย่างไร เพื่อให้ได้รับการสนับสนุนจากแหล่งทุนภายนอกโดยเป็นการถ่ายทอดจากนักวิจัยผู้มีประสบการณ์มาบอกเล่าให้กับนักวิจัยรุ่นใหม่ และผู้ปฏิบัติงานด้านวิจัย
2. เพื่อบูรณาการงานวิจัย งานบริการวิชาการ ร่วมกับการจัดการเรียนการสอนสู่การผลิตบัณฑิตนักปฏิบัติ

**6.แนวทางการปฏิบัติที่ดี (วิธีการ กระบวนการ เครื่องมือการจัดการความรู้ที่ใช้)**

**เครื่องมือการจัดการความรู้ที่ใช้**

1. ต้องรู้เขา รู้เรา คือ การรู้จักองค์กรของเรา รู้จักชุมชน ต้องทราบโครงสร้างและองค์ประกอบของชุมชนว่ามีอะไร? ชุมชนขาดอะไร? และมีความต้องการอะไร?
2. ใช้ฐานการเรียนรู้ร่วมกันทำให้เกิดการยอมรับ
3. การมีฐานทุน คือ การบริการวิชาการ งานวิจัยพื้นฐาน งานวิจัยเพื่อท้องถิ่น ทำให้สามารถนำเทคนิคต่างๆ มาเขียนงานวิจัยในรูปแบบใหม่เพื่อนำไปพัฒนาโจทย์วิจัย รวมถึงการใช้ฐานข้อมูลต่างๆ เพื่อให้เกิดประโยชน์ในการทำงาน เช่น เว็บไซต์ เฟสบุ๊ค เป็นต้น
4. การทบทวนข้อมูลขององค์กร ในเรื่องของ ปรัชญา วิสัยทัศน์ นำมาเป็นหลักในการทำงาน จะกลายเป็นค่านิยม ที่เรานำไปใช้ร่วมกับชุมชน เช่น สร้างคำขวัญ เพื่อสร้างค่านิยมของชุมชน เพราะจะเป็นหลักคิดเพื่อนำไปสู่ความยั่งยืน

**7.ผลสัมฤทธิ์ (ผลสัมฤทธิ์ด้านต่าง ๆ ได้แก่ เชิงคุณภาพ เชิงปริมาณ รางวัลที่ได้รับ การเป็นแบบอย่างที่ดีให้กับหน่วยงานต่าง ๆ ฯลฯ)**

1. ได้โครงการวิจัยที่ตอบโจทย์ของชุมชนอย่างแท้จริง

**8.ปัจจัยความสำเร็จ (สรุปเป็นข้อๆ)**

สรุปประเด็นจากการแลกเปลี่ยนเรียนรู้จากนักวิจัยผู้เชี่ยวชาญสู่นักวิจัยหน้าใหม่ สรุปได้ดังนี้

1. การมีบุคลากรที่เชี่ยวชาญในแต่ละด้าน นำมากำหนดเป็นกรอบการวิจัย เพื่อให้เกิดการบูรณาการร่วมกัน “แผนงาน คือ ตัวกำกับเป้าหมายเป็นหลัก แผนย่อย ต้องสอดคล้องกับโครงการใหญ่”
2. เข้าใจ เข้าถึง ชุมชน เพื่อนำมาปรับใช้ให้เกิด นวัตกรชุมชน เพื่อนำไปสู่ นวัตกรรม คือ การใช้ฐานความรู้เดิมที่มีอยู่แล้ว ไปพัฒนาโดยใช้ตัวชี้วัดเป็นตัวตั้ง
3. การขยายผลจากปีที่ 1 สู่ ปีที่ 2 เพื่อสร้างเครือข่าย และยกระดับการทำงาน โดยใช้แนวทางจากแผนพัฒนาเศรษฐกิจและสังคมแห่งชาติ ว่าด้วยการสร้างเศรษฐกิจฐานรากภายใต้เกษตรมูลค่าสูง
4. การนำเสนอ ต้องสร้างมิติให้แหล่งทุนเข้าใจ ใช้เทคนิคทางด้านกราฟฟิคนำเสนอให้โดดเด่น “เป็นเทคนิคของการจัดการความรู้ สร้างกระบวนการเรียนรู้ได้”

**9.ปัญหาอุปสรรคและข้อเสนอแนะ แนวทางการพัฒนาต่อไป**

1. มีปัญหาในเรื่องของการเดินทาง เนื่องจากชุมชนที่เป็นกลุ่มเป้าหมายอยู่ค่อนข้างไกล
2. ในช่วงโควิด แก้ปัญหาโดยใช้กลไก และเครื่องมือ ที่มีอยู่ ทำการถ่ายทอดออนไลน์ บันทึกวิดีทัศน์เป็นชุดความรู้
3. การเข้าถึงชุมชน จะมีการนัดหมายกับชุมชนล่วงหน้า โดยมีแผนการทำงานจะใช้เครือข่ายจากหน่วยงานต่างๆ ทำงานร่วมกัน

**ภาพกิจกรรม**









